Downloaded from YTS.BZ
Official YIFY movies site: YTS.BZ
SESETENGAH INDIVIDU DISAMARKAN SECARA DIGITAL
SUPAYA IDENTITI MEREKA KEKAL RAHSIA.
NAMA, RUPA DAN SUARA MEREKA DIUBAH.
NAMA SEBENAR ZOE DITUKAR UNTUK MELINDUNGI IDENTITINYA.
Saya Simon Blackwell, Polis Cheshire.
Boleh kita berbual di dalam?
- Masuklah. - Terima kasih. Maaf kalau datang…
Tolonglah! Lagi sekali? Tidak!
- Saya akan jelaskan. - Tidak!
- Saya tahu ini hal sukar. - Tak boleh!
Pergi tengok di atas.
- Okey. - Aduhai.
- Lucy? - Ya.
Saya masuk, okey?
- Helo. Awak okey? - Ya.
Hai, Lucy. Maaf sebab kejut awak pagi-pagi.
Saya ****, anggota MIT Chester, Pasukan Siasatan Utama.
Awak ditahan kerana disyaki membunuh dan cuba membunuh.
Awak berhak berdiam diri,
tapi apa-apa saja yang awak cakap boleh dijadikan bukti.
Saya faham kalau awak terkejut.
Sekarang, awak perlu bangun dan bersiap.
- Ikut saya turun. - Okey.
- Boleh saya jumpa kucing saya? - Tunggu sini.
Helo.
Saya tak bersalah.
- Ayah tahu! - Ibu tahu!
Ibu dan ayah tahu!
Jangan risau. Tolong jaga kucing.
Masuklah, ibu. Jangan…
Jangan tengok, ibu. Masuklah.
Pergilah masuk rumah, ibu.
Okey, sila masuk.
Detektif menahan pekerja penjagaan kesihatan wanita…
…disyaki membunuh lapan bayi…
…dan cubaan membunuh enam lagi.
Kami dah bentangkan bukti satu demi satu
dan beri awak peluang untuk kemukakan penjelasan.
Saya tak dapat bayangkan jururawat muda di depan kami
mungkin mampu menyakiti bayi-bayi yang lemah ini.
Awak tulis nota, "Aku jahat. Aku yang buat."
Ini kes yang dilihat sekali seumur hidup.
Ia melibatkan 17 bayi daripada 13 keluarga.
Jika kemerosotan dan kematian mereka tiada kaitan dengan awak,
kenapa awak tulis bahawa awak bertanggungjawab,
yang awak sengaja bunuh mereka?
Saya tiada komen.
Dia jururawat muda yang takkan disyaki.
Pembunuh kanak-kanak paling prolifik dalam sejarah UK.
Lucy Letby didapati bersalah…
…membunuh tujuh bayi baru lahir.
Benarkah jururawat yang tidak menonjol ini membunuh bayi dalam jagaannya?
Pada hari ini, panel pakar perubatan antarabangsa…
Penilaian pihak berkecuali…
Penemuan mereka menyangkal semua yang dibicarakan di mahkamah.
Kesimpulannya, kami dapati tiada pembunuhan berlaku.
Ini berita jenayah paling gila yang saya pernah dengar.
Dia pembunuh bersiri yang bunuh paling ramai kanak-kanak.
Mustahil dia bunuh.
Kisah ini sangat tragik dan mengejutkan.
Dia tak bersalah. Bebaskan dia.
Adakah dia bersalah
atau sebenarnya tak bersalah?
DENGAN KERJASAMA KHAS POLIS CHESHIRE,
FILEM INI MEMAPARKAN SIASATAN DAN RAKAMAN
YANG BELUM PERNAH DISIARKAN.
Sesi ini dirakam.
Setiap butir kata-kata akan dirakam.
Sila perkenalkan diri.
Lucy Letby.
- Tarikh lahir? - 4 Januari 1990.
Sesi soal jawab ini peluang untuk memberi jawapan
kepada punca awak ditahan.
Jika awak tak bersalah
dan ada pembelaan, alibi atau penjelasan munasabah,
kami akan cari bukti yang menyokong awak.
Kami bukan nak menilai awak. Awak faham?
Ya.
Okey.
Kami soal Lucy Letby selama berjam-jam.
DETEKTIF SARJAN, POLIS CHESHIRE
Pada mulanya, kami tanya dia pelbagai soalan terbuka
tentang kerja jururawat.
Ceritakan tentang proses pemberian susu kali pertama.
Doktor akan maklumkan apabila bayi
sudah boleh mula menyusu.
Ya.
Bayi diberi susu melalui tiub nasogaster.
Okey.
Biasanya, untuk bayi pramatang,
kami lebih suka beri susu ibu atau susu badan yang didermakan.
Biasanya kami tak beri susu tepung.
Okey.
Dia nampak seperti jururawat yang cekap
yang tahu cara menjaga bayi.
Tapi apabila kami soal bertubi-tubi
tentang punca bayi tertentu alami kemerosotan mengejut,
dia enggan beri jawapan yang jelas.
Kita akan bercakap tentang ***.
Pada jam 16:01, 20 Jun 2015,
dia lahir menerusi pembedahan Caesarean dan dipindahkan ke wad neonatal.
Pada jam 04:25, 22 Jun 2015,
♪ diisytiharkan mati.
Boleh beritahu kami apa yang berlaku kepadanya?
Saya tak ingat ***.
Okey.
Kesihatan bayi bernama Zoe itu merosot drastik tiga kali
dalam satu syif malam.
Kami tahu Lucy Letby ada dengan bayi itu,
jadi kenapa dia tak ingat apa-apa?
Awak tak ingat kemerosotan kesihatannya
atau penglibatan dalam penjagaannya?
Tidak.
TIGA TAHUN SEBELUM ITU
Tiga minggu sebelum tarikh bersalin,
air ketuban saya dah pecah semasa saya bangun.
DISAMARKAN SECARA DIGITAL
Saya akan bersalin.
Di hospital, saya diperiksa.
Imbasan mengesahkan semuanya selamat.
IBU ZOE
Kami dah bersedia nak jumpa Zoe.
Tapi ada kesulitan. Proses bersalin mengambil masa 60 jam.
DISAMARKAN SECARA DIGITAL
Saya rasa ada sesuatu yang tak kena,
jadi saya berkeras untuk jalani pembedahan Caesarean.
Doktor angkat Zoe dari sebalik tirai.
Saya nampak dia sukar nak bernafas.
Dia perlu dibawa ke unit rawatan rapi.
Saya sedih melihat dia di dalam inkubator.
Saya tak boleh keluarkan dia, tapi saya boleh pegang tangannya.
Dia sangat lemah,
kecil dan berharga.
Saya dah jadi ibu.
Doktor kata dia menunjukkan tindak balas dengan baik.
Keadaannya seperti yang dijangka
dan tiada apa-apa yang perlu dibimbangkan.
Saya tidur lena semasa jururawat pasang lampu.
Dia kata, "Ikut saya sekarang."
Saya tanya, "Kenapa?" Dia kata, "Cepat. Sekarang juga."
Saya dibawa dengan kerusi roda di koridor panjang tanpa tahu apa-apa.
Bilik itu diselubungi panik.
Doktor cuba sedaya upaya untuk pastikan jantungnya berdegup.
Dia tak berputus asa.
Saya nak dia terus berusaha.
Tapi seorang doktor lagi pegang bahunya
dan kata, "Berhenti. Biarlah dia pergi."
Doktor itu masih pegang Zoe
tapi dia hentikan usahanya.
Itu saja. Dia tak boleh buat apa-apa lagi.
Dah terlambat.
Saya dan suami saya
meraung dan…
Saya…
Kami tertanya-tanya, "Apa dah jadi? Apa yang berlaku?"
Zoe okey sebelum itu.
Saya tak…
Saya sangat marah,
sangat sedih dan sangat keliru…
Begitulah.
Apabila Zoe mati, kami tak tahu apa yang berlaku.
Dia dah semakin pulih.
Kematiannya tak dijangka.
Kenapa keadaan dia merosot?
Kenapa resusitasi tak berkesan?
Yang lebih membimbangkan, Zoe ialah bayi ketiga yang mati
dalam tempoh dua minggu.
Sesetengahnya mengalami ruam yang aneh
dan tak bertindak balas terhadap resusitasi seperti sepatutnya.
Itu yang merisaukan. Kenapa tiga bayi mati dekat-dekat?
Apa yang kami terlepas pandang di unit NICU?
Kami berharap
bahawa tiga kematian itu mungkin cuma nasib malang.
Malangnya, ia tak berhenti.
Bayi meninggal dunia
semakin kerap di unit kami berbanding sebelum itu.
Pada 16 Februari, sudah ada sembilan bayi mati.
Tempoh itu sangat menakutkan dan membimbangkan.
Beberapa doktor pakar mahu adakan mesyuarat tergempar dengan pengurus risiko
dan pengarah kejururawatan hospital,
tapi mereka seperti endah tak endah.
Kami tak pernah alami insiden begitu, jadi kami sangat buntu.
Pada bulan Jun 2016, keadaan itu tak boleh terus dibiarkan
dengan berlakunya dua lagi kematian yang kami tak dapat jelaskan.
Sejumlah 13 kematian mengejut telah berlaku setakat itu.
Selama 21 tahun sebagai pakar runding, saya tak pernah lihat hal begitu.
Kami tahu tindakan serius perlu diambil.
MEI 2017
Saya masih di ibu pejabat pada malam itu
semasa saya terima tiga laporan berasingan daripada Hospital Countess of Chester
yang menunjukkan peningkatan mendadak
bagi jumlah kematian bayi
dan kemerosotan drastik kesihatan bayi di unit neonatal.
Dari Jun 2015 hingga Julai 2016,
terdapat 13 kematian.
Perkara yang paling merisaukan para doktor
ialah punca kebanyakan kes itu tak dapat dijelaskan.
Saya diberitahu
ada seorang staf dipindahkan daripada unit tersebut.
Pada mulanya, saya rasa itu masih terlalu awal
untuk cuba kenal pasti suspek.
Mungkin ada penjelasan yang munasabah
bagi kematian ramai bayi.
Mungkinkah ada kesilapan pihak hospital,
penyakit berjangkit yang tak terkawal
atau kematian secara semula jadi?
Kami perlu fahamkan isu perubatan
yang dihadapi oleh setiap bayi.
Jadi, kami cari pakar perubatan bebas yang boleh dipercayai
yang boleh beri pandangan objektif
tentang kemerosotan mengejut bayi-bayi ini.
Suatu pagi semasa di rumah, saya terbaca artikel
tentang unit neonatal yang disiasat Polis Cheshire
berkenaan kematian ramai bayi.
Saya fikir, "Menarik.
Saya minat kes begitu."
SAKSI PAKAR PIHAK PENDAKWA
Saya ada pengalaman dan kepakaran lebih 30 tahun
merawat bayi sakit.
Saya juga ada pengalaman puluhan tahun sebagai saksi pakar perubatan
di mahkamah jenayah.
Saya minta polis tunjukkan satu kes
supaya saya boleh fahamkan situasinya.
Bayi itu dilahirkan dalam keadaan sihat.
Saiznya agak besar, lebih dua kilogram.
Dia mulanya stabil, tapi tiba-tiba merosot.
Saya nampak gambar ketulan darah beku sebesar guli
di bawah hatinya,
serta pendarahan di dalam abdomen.
Saya sangat terkejut.
Kenapa bayi yang keadaannya baik-baik saja
mengalami keabnormalan hati yang serius?
Dalam beberapa jam, bayi itu mati.
Saya beritahu polis,
"Saya nak semak semua nota kes dalam tempoh dua tahun ini."
Saya diberi 32 kes
dan berjaya kenal pasti kejadian yang mencurigakan
dalam separuh daripadanya.
Kemerosotan drastik yang tak dijangka dan tak dapat dijelaskan.
Ini tak pernah berlaku sepanjang pengalaman saya.
Kesimpulannya tak tercapai dek akal.
Tentu ada orang sengaja mengapa-apakan bayi-bayi itu.
Ia mengubah haluan siasatan kami.
Kami berdepan dengan kemungkinan dahsyat. Ini mungkin kes pembunuhan bayi.
Soalan seterusnya yang perlu dijawab, "Siapa yang bunuh?"
Kami selidik siapakah yang mungkin ada berdekatan
setiap kali ada bayi mati atau mengalami kemerosotan drastik.
Siapa doktor atau jururawat yang ada?
Siapa ahli keluarga yang ada?
Siapa yang boleh dapatkan ubat dan rekod perubatan?
Kami terus siasat.
Siapa lagi yang ada? Siapa lagi boleh buat begini?
Semasa kami meneliti maklumat, muncullah pola yang jelas.
POLA SYIF NEONATAL HOSPITAL
Daripada 25 kemerosotan dan kematian mencurigakan,
ada satu nama yang sentiasa muncul.
Jururawat ini ada peranan penting
dalam setiap insiden ini.
Iaitu Lucy Letby.
SEMBILAN TAHUN SEBELUM ITU
Saya ingat hari pertama kuliah.
DISAMARKAN SECARA DIGITAL
Saya masuk ke dewan.
Saya tak kenal sesiapa,
jadi saya duduk sendirian.
Tiba-tiba seorang gadis datang.
Dia duduk dan kata, "Helo. Nama saya Lucy."
DISAMARKAN SECARA DIGITAL
Senyumannya terus buat saya rasa selesa.
Selepas empat hari di universiti,
kami tak boleh dipisahkan.
Kami masuk kelas bersama.
Saya makan di rumah dia. Dia makan di rumah saya.
Kami pergi ke kelab malam sama-sama.
Selepas keluar berhibur, saya tidur di rumahnya atau sebaliknya.
Kami tonton wayang bersama.
Pendek kata, kami buat semuanya bersama.
Cara dia bergurau pelik tapi lucu.
Saya selalu terhibur.
Lucy anak tunggal, jadi dia ditatang bak minyak yang penuh.
Mereka bangga apabila dia masuk universiti
dan akan jadi jururawat.
Dia nak belajar dan tahu semuanya
supaya dia tahu apa yang dia buat.
Pada mulanya kami ditempatkan
di Hospital Countess of Chester.
Kami sangat teruja.
Tapi jururawat di Chester tak begitu mesra dengan orang baru.
Saya ingat kami pergi ke bilik staf untuk makan tengah hari
dan jururawat yang dah ada sedang duduk berbual.
Lucy cuba berbual sekali,
tapi mereka tak layan dia.
Kami tak rasa diterima oleh jururawat dan pasukan perubatan di sana.
Malah, saya mula fikir ada orang memang sengaja bersungguh-sungguh
cuba menyusahkan Lucy.
Saya tak boleh bayangkan sebab mereka boleh layan dia begitu,
selain mereka tak suka sikapnya yang pemalu dan pendiam.
Saya tak mahu terus bekerja di Countess,
tapi Lucy mohon kerja di unit neonatal.
Saya agak keliru dengan keputusannya,
kalau difikirkan cara layanan jururawat dan beberapa doktor di sana.
Hari konvokesyen kami boleh digambarkan sebagai detik pahit manis.
Keluarga saya dan keluarga dia keluar makan bersama.
Ibu bapa Lucy sangat bangga dia dapat ijazah.
Mereka buat pengumuman dalam akhbar tempatan.
Tapi ia juga detik sedih
kerana saya risau dia akan alami kesulitan.
EMPAT TAHUN SELEPAS ITU
Lucy jururawat yang pendiam.
Dia nampak teliti. Dia nampak tekun.
Dia nampak cekap, setakat yang saya tahu.
Dia tak menonjol bagi saya.
Tapi menjelang akhir 2015,
saya dan pakar runding lain bimbang
tentang jumlah kematian luar biasa di unit itu.
Apabila penilaian staf dibuat, ada satu faktor yang muncul.
Cuma seorang saja yang bertugas semasa semua kematian itu,
iaitu Lucy Letby.
Saya tak tahu nak fikir apa pada mulanya.
Adakah ia cuma kebetulan atau dia sakiti mereka?
Jadi, kami berbincang dengan pengurus jururawat neonatal.
Tapi dia bertegas mengatakan
Lucy Letby ialah jururawat yang cekap dan berdedikasi.
Dia rasa memang tak patut
kalau Lucy disyaki mengapa-apakan pesakit.
Malangnya, kematian terus berlaku pada waktu malam
dan Lucy Letby bertugas semasa semua kematian itu.
Jadi, pengurus kanan buat keputusan
untuk pindahkan Lucy Letby ke syif siang.
Kematian dan kemerosotan pada waktu malam berhenti,
tapi yang mengejutkan, ia mula berlaku pada waktu siang.
Pada tahap itu,
kami sebagai pakar runding tahu ia tak boleh ditangguhkan lagi.
Lucy Letby terpaksa dipindahkan daripada unit neonatal.
KE HADAPAN DI HUGHES
Kurang setahun selepas siasatan bermula,
saya terima e-mel kiriman Lucy Letby daripada akaun e-mel NHSnya.
OPERASI HUMMINGBIRD
Dia sebut nama operasi itu, yang tak didedahkan secara terbuka.
SAYA INGIN TAHU BILAKAH AGAKNYA
SAYA AKAN DIHUBUNGI
Dia tahu polis dah bercakap dengan rakan sekerjanya,
jadi dia tanya, bila gilirannya?
TERIMA KASIH ATAS SEBARANG MAKLUMAT YANG BOLEH MEREDAKAN KERISAUAN SAYA.
Saya rasa ia menarik
kerana saya fikir, "Mungkin dia nak beritahu sesuatu."
SILA HUBUNGI SAYA SEKIRANYA ADA SEBARANG PERKARA YANG INGIN DIBINCANGKAN.
TERIMA KASIH LUCY LETBY
Kami perlu soal Lucy Letby.
Cuma ada satu cara untuk lakukannya.
Kami perlu tahan dia.
- Helo. Lucy? - Ya.
Saya ****, Polis Cheshire. Boleh saya masuk sekejap?
- Ya. - Terima kasih.
- Ada orang lain di rumah? - Ya.
- Siapa? - Ayah saya.
Rakan saya akan panggilkan ayah awak.
- Kita perlu berbual. - Saya akan panggil ayah awak.
Duduklah dulu.
Saya cuma nak beritahu, ini kamera badan
dan awak sedang dirakam.
- Okey. - Ini suis lampu ruang tamu?
- Ya. - Yang mana satu? Okey.
Saya nak awak dengar dengan teliti
kerana saya akan bacakan maklumat.
- Okey. - Awak perlu dengar betul-betul.
"Antara Mac 2015 dan Julai 2016, unit neonatal Hospital Countess of Chester
mengalami kematian ramai bayi dalam jagaan mereka.
Berikutan penilaian pihak hospital, kes itu dirujuk kepada Polis Cheshire,
yang mengendalikan siasatan.
Hasil siasatan dan bukti yang dikumpul,
kesalahan membunuh dan cubaan membunuh dikenal pasti
dan awak dikenal pasti sebagai suspek."
Awak berhak berdiam diri,
tapi apa-apa saja yang awak cakap boleh dijadikan bukti.
Penahanan perlu dijalankan untuk membantu siasatan
dan melindungi kanak-kanak atau individu lain.
Awak faham apa yang saya baru baca?
Lucy, sekarang ini
awak akan dibawa ke balai polis untuk disoal.
Polis akan iringi awak naik ke tingkat atas.
Awak berada dalam tahanan kami, dan kami akan mengiringi awak
supaya awak tak ke mana-mana dan semua pihak selamat.
Ada kasut yang awak nak pakai?
Awak nak pergi dengan baju ini?
Awak pakai baju sukan, jadi sesuailah.
Kami tolong carikan kasut.
Saya cuma…
Awak ada kasut?
Barang lain tak boleh disentuh,
jadi awak tak boleh usik apa-apa atau ambil barang lain.
Rumah saya akan digeledah?
Ya.
Boleh saya ucap selamat tinggal?
- Kucing awak? Mestilah. - Ya.
Gari ini cuma untuk tujuan perjalanan
supaya awak selamat di dalam kereta
dan kami pun selamat.
Di balai nanti, gari awak boleh ditanggalkan.
Saya dikejutkan oleh telefon pada pukul 6 pagi.
Pemanggil itu kata, "Ini Polis Cheshire.
Kami nak beritahu yang kami menahan seseorang yang disyaki…
DISAMARKAN SECARA DIGITAL
…membunuh anak awak."
Tiba-tiba, saya sedar orang itu mungkin sengaja sasarkan anak saya.
Saya…
Kami betul-betul
kelu tak terkata.
Okey.
Sila keluar dari kereta.
Depakan tangan.
Ada benda di sini.
Apa pekerjaan awak sekarang?
Jururawat kanak-kanak.
Sila duduk di situ, Lucy.
Pekerja penjagaan kesihatan ditahan kerana disyaki membunuh lapan bayi
dan cubaan membunuh enam lagi di Hospital Countess of Chester selepas…
Sebaik saja saya nampak wajahnya,
saya terus cam jururawat itu.
Ketika saya melawat Zoe buat kali pertama,
dia pegang papan nota, tapi dia tak buat kerja pun.
Dia cuma perhatikan kami.
Penahanan hari ini mengesahkan kemungkinan ngeri
bahawa bayi baru lahir telah dibunuh.
Ada berita muncul dalam telefon saya.
Saya menggigil dan berdebar.
Macam nak gugur jantung. Kenapa Lucy ditangkap?
DISAMARKAN SECARA DIGITAL
Saya rasa tak percaya.
Tentu ada kesilapan besar.
Sesi ini sedang dirakam. Saya Detektif Konstabel Lee.
- Seorang lagi polis… - 3201 Vikki Holt.
Perkenalkan diri sekali lagi, Lucy.
Lucy Letby.
Tujuan utama Lucy Letby disoal
adalah untuk merungkai kebenaran tentang nasib yang menimpa bayi
dan beri dia peluang yang lebih daripada cukup
untuk kemukakan penjelasan lain
bagi punca bayi-bayi ini jatuh sakit atau merosot secara mendadak.
Semasa resusitasi, apa peranan masing-masing?
Staf perubatan kendalikan saluran udara.
Mereka berikan ubat resusitasi.
- Itu kerja dua orang. - Okey.
Sebaik-baiknya, ada staf beri sokongan kepada ibu bapa.
Dia sangat berpengetahuan. Dia tenang.
Dia bekerjasama.
Apabila dia bercakap tentang proses penjagaan bayi,
dia tahu jawapan kepada semua soalan.
Siapa yang catat nota semasa usaha resusitasi?
Pencatat itu selalunya
doktor muda yang akan catat
atau jururawat.
Tapi apabila disoal tentang hal tertentu,
terutamanya perbuatannya sekitar waktu kemerosotan drastik,
dia mula mengelak.
Sebelum keadaannya merosot secara drastik,
ada sebabkah awak masuk ke Nurseri Satu?
Saya tak ingat.
Awak kerja di Nurseri Satu semasa itu?
Saya rasa tak, tapi saya tak ingat bayi yang saya jaga.
Okey.
Awak tak ingat
kenapa awak ada di Nurseri Satu semasa usaha resusitasi?
Tidak.
Dia berhenti untuk fikir jawapan
dan berdiam untuk tempoh yang lama
sebelum membalas.
Awak tahu kenapa dia perlukan resusitasi?
Saya tak ingat puncanya.
Saya cuma tahu dia jalani resusitasi.
Jawapannya menimbulkan persoalan yang membimbangkan.
Lucy Letby ditahan berjam-jam,
tapi kami tak cukup bukti untuk dakwa dia.
Banyak lagi maklumat yang perlu disiasat.
Selepas disoal, Lucy Letby diikat jamin.
Itu memberi kami peluang untuk mengumpul bukti pakar
dan buat pemeriksaan forensik pada bahan yang kami kumpulkan.
Ada banyak bahan yang perlu diperiksa.
BUKTI_OP_HUMMINGBIRD
SIMPAN
Kami jumpa kotak yang tertulis "simpan".
Ia mengandungi nota syif bagi bayi di hospital Chester.
Semuanya dokumen sulit
yang mengandungi maklumat peribadi,
nama mereka,
tarikh lahir dan gambaran keseluruhan kesihatan mereka ketika itu.
Apabila diteliti, beberapa dokumen itu
mengandungi maklumat bayi yang kesihatannya merosot lalu mati.
Itu sangat membimbangkan.
Lucy Letby menulis banyak perkara
dan menyimpan banyak bahan.
Ada banyak diari…
BUKTI_OP_HUMMINGBIRD
…dan nota lekat.
TOLONG
Kami bongkar beberapa bukti yang membimbangkan.
Jelas sekali, Lucy Letby perlu ditahan sekali lagi.
Kami perlu tanya Lucy Letby soalan sukar secara terus terang.
Saya Simon Blackwell, Polis Cheshire. Boleh kita berbual di dalam?
Lucy?
Ya.
Saya masuk, okey?
Hai, Lucy.
Berdasarkan bukti baru dan bukti tambahan,
awak ditahan atas beberapa kesalahan.
- Ikut saya turun. - Okey.
Strategi ketika itu agak mudah.
Buktinya banyak, jadi saya cuma perlu soal
berdasarkan fakta yang dia tak boleh pertikaikan.
Kalau dia ada penjelasan lain, itulah masa untuk menjelaskannya.
Ini sambungan bagi beberapa sesi soal jawab, Lucy.
Lampu merah telah menyala.
Sesi ini juga dirakam secara visual
dan dipantau di tingkat atas.
Rumah awak diperiksa
dan sejumlah besar nota syif
ditemui di rumah awak.
Boleh jelaskan?
Saya terbawa balik tanpa sengaja.
Saya tak kosongkan poket sebelum balik.
BUKTI_OP_HUMMINGBIRD
Ada hampir 250 helai nota syif
yang disusun mengikut kronologi,
iaitu mengikut tarikh.
Dia sangat teliti dan teratur.
Dia tahu dokumen itu mengandungi maklumat sulit
dan tak patut ada padanya.
Jadi, mustahil dia terbawa pulang
250 rekod perubatan sulit.
SIMPAN
Kenapa awak simpan dalam satu fail?
Saya tak tahu cara nak buang,
jadi saya tak buang.
Awak tak tahu cara nak buang?
Tak tahu.
Pernahkah awak bawa pulang nota-nota itu
dan buang?
Rasanya tak pernah.
Saya tak ada mesin pencincang kertas.
Kalau ada, saya guna mesin itu.
Semasa menggeledah,
polis jumpa mesin pencincang di bilik tidur rumahnya,
jadi penjelasannya tak boleh diterima.
Dia boleh guna mesin itu tanpa diketahui
untuk lupuskannya, tapi semuanya disimpan.
Adakah nota dalam fail yang awak simpan di rumah awak
ada kaitan dengan bayi bawah jagaan awak sebagai jururawat?
Ya.
Ada sebabnya kita simpan barang tertentu.
Sebab ia penting bagi kita.
BUKTI DIARI LUCY LETBY DIARI 2016
Semasa menggeledah, kami jumpa beberapa diari.
Apabila kami baca, kami jumpa catatan yang membimbangkan.
Dia tulis parap atau singkatan nama
yang sama dengan singkatan nama bagi kes mencurigakan
yang kami sedang siasat.
Rakan sekerja saya tanya awak tentang kemerosotan drastik bayi
dan awak kata awak rekodkannya.
- Kenapa? - Saya dah sebut.
Saya tak pasti cara saya rekodkan.
Baiklah.
Ada beberapa tarikh yang sama
dengan tarikh bayi mengalami kemerosotan,
ditandakan dengan bintang.
Ada beberapa tarikh dalam diari…
Saya letak tanda bintang pada hari yang…
Kalau ada bayi yang sakit tenat.
Apa tujuannya?
Tak tahu, untuk saya…
Untuk buat apa?
Saya tak tahu. Untuk jadikan renungan?
Kenapa awak nak renung semula?
Saya tak beritahu orang.
Saya pendam dan fikir sendirian.
Dari sudut pandangan kami,
dia catatkan bayi yang disakiti pada hari itu.
Semasa penggeledahan kedua,
kami jumpa beg sampah hitam di garajnya.
Ada sehelai kertas
dengan catatan yang mencurigakan.
Saya akan bacakan petikannya. Ia tertulis,
"Pembunuh. Membunuh."
"Tiada siapa akan tahu apa yang berlaku dan kenapa."
Jelaskan kepada saya, Lucy.
Saya tiada komen.
Ceritakan tentang komen "pembunuh".
Tiada komen.
Maksud awak, awak pembunuh?
Tiada komen.
Jelaskan ayat,
"Tiada siapa akan tahu apa yang berlaku dan kenapa."
- Tiada komen. - Apa maksudnya, Lucy?
Tiada komen.
Kami boleh lihat yang dia mula faham
kesimpulan daripada semua bukti itu.
Lucy, sejak awak tinggalkan unit itu,
887 bayi yang dikandung selama 32 minggu atau lebih
dilahirkan di Hospital Countess of Chester
dan dimasukkan ke unit neonatal.
Sejak awak tiada, tiada satu pun bayi mati
atau alami kemerosotan tanpa diduga.
Awak ada sebarang komen?
Tiada komen.
Dengan semua bukti yang kami ada pada masa ini,
ia jelas menunjukkan awak seorang sahaja yang ada
semasa kesemua 25 kemerosotan drastik itu
dan kematian 17 bayi.
Ia menunjukkan awak bertanggungjawab.
Bukan orang lain, Lucy. Awak seorang saja.
Lucy, jika benar ada penjelasan di sebalik perbuatan awak,
ini peluang terakhir untuk jelaskannya kepada kami.
Tiada komen.
Okey.
Jam saya menunjukkan waktu sekarang 16:10,
dan sesi ini sudah tamat.
Lucy Letby telah disoal secara terperinci tentang semua bayi itu.
Tibalah masa untuk meneliti dan menyemak semula bukti yang ada.
Ketika itu, dia diikat jamin lagi.
Saya tak dapat bayangkan perasaan Lucy semasa dia ditahan
dan disoal siasat berhari-hari.
DISAMARKAN SECARA DIGITAL
Saya cuma nak beritahu dia, saya sudi bantu jika dia perlukan apa-apa.
Tapi saya tak dapat buat begitu. Itu yang menyedihkan.
Tapi saya sentiasa yakin dia tak bersalah.
Siasatan kami telah menemui
banyak maklumat daripada temu bual, banyak keterangan saksi.
Ada semakin banyak bukti pakar.
Apabila semuanya disusun secara sistematik,
semuanya jelas menunjukkan penglibatan Lucy Letby.
Dia di atas?
Ya, rasanya begitulah.
Helo. Jangan takut. Kami Polis Cheshire. Okey?
Lucy, boleh saya pasang lampu?
- Ya. - Awak nak duduk?
Sekejap.
Lucy, sila dengar sekejap. Saya ****, Polis Cheshire.
Awak ditahan kerana disyaki membunuh ****,
membunuh ****,
membunuh ****…
Awak dengar semua itu?
Sekarang, awak perlu bangun dan bersiap.
Polis akan bawa awak ke balai polis di Chester.
Lucy, awak nak tukar baju?
Gari ini cuma untuk tujuan perjalanan.
Ketat sangatkah?
Awak boleh gerak-gerak sedikit.
Asalkan awak tak terlepas.
Sila masuk.
Boleh tepi sedikit?
24 JAM KEMUDIAN, LUCY LETBY DIDAKWA.
8 PERTUDUHAN MEMBUNUH.
10 PERTUDUHAN CUBAAN MEMBUNUH.
LUCY LETBY DITAHAN SELAMA 23 BULAN SEMENTARA MENUNGGU PERBICARAAN.
Seorang jururawat dibicarakan
kerana dituduh membunuh tujuh orang bayi di unit neonatal.
Lucy Letby menjaga bayi yang sangat lemah.
Van penjara tiba untuk perbicaraan.
Dituduh membunuh tujuh bayi dan cubaan membunuh 10 bayi lagi.
Sepanjang masa itu, kami fikir, "Betulkah?
Cukup kuatkah buktinya untuk menghadapi penelitian semasa perbicaraan?"
Memulakan kes pendakwaan, Nicholas Johnson memberitahu juri
kemerosotan dan kematian 17 bayi ini
bukanlah tragedi semula jadi, tetapi angkara wanita yang dibicarakan.
Saya cuma terfikirkan Lucy
dan kata-kata orang tentang dia yang dia terpaksa dengar.
Persiapan untuk perbicaraan itu sangat mencabar.
Tiada sehari pun yang saya tak teringatkan Zoe.
Saya nak keadilan ditegakkan,
tapi saya tak mahu hadiri perbicaraan dengan perasaan berat sebelah.
Saya tahu Lucy Letby akan naik ke kandang saksi,
jadi saya perlu bersemuka dengannya.
Dia memakai baju kelabu muda dan seluar kelabu gelap
dan cuma bercakap untuk mengesahkan namanya.
Ada 50, 60 wartawan dari seluruh dunia
yang buat liputan mahkamah.
Saya duduk di barisan depan, paling dekat dengan Lucy Letby.
Di situlah saya duduk sepanjang perbicaraan.
Pada permulaan perbicaraan,
ucapan pembukaan pendakwaan pun sudah lebih 90 halaman.
Menurutnya, Lucy Letby guna pelbagai cara
untuk memudaratkan bayi-bayi itu.
Caranya termasuk trauma fizikal
pada tekak atau perut…
Mereka kata dia cabut tiub saluran udara,
yang mengurangkan bekalan oksigen bayi
lalu menyebabkan kemerosotan.
Dia juga beri susu berlebihan,
yang mengembungkan perut dan menolak diafragma ke arah paru-paru
lalu menyekat pernafasan.
Dia ubah kaedahnya dan guna cara kreatif
untuk sebabkan kemerosotan dan kematian.
Pihak pendakwa perlu buktikannya.
Sejak tujuh bulan lalu, pendakwa raya Nick Johnson
membentangkan fakta dan bukti dalam kes Lucy Letby.
Kini, dia berpeluang menyoal Lucy Letby sendiri
tentang dakwaan membunuh dan menyakiti bayi dalam jagaannya.
Buat pertama kali sejak kematian Zoe, saya akan berdepan dengan Lucy Letby.
Saya duduk tiga meter dari dia.
Dia pandang saya berkali-kali dan merenung saja.
Saya terpaksa tundukkan pandangan.
Suasana di mahkamah
sangatlah tegang.
Semasa beri keterangan,
dia masih ingat dengan jelas hampir kesemua 17 kanak-kanak
yang dikatakan cedera akibat dia, kecuali seorang.
Apabila ditanya kalau dia ingat Zoe,
dia berhenti sejenak sebelum menafikannya.
Seluruh mahkamah tergamam.
Dia tak tunjukkan emosi di mahkamah.
Kami diberitahu itulah gayanya semasa disoal polis.
Kita akan cakap tentang ***.
Terdapat enam muka surat carta perubatannya
dengan nama awak padanya.
Bolehkah saya kata awak terlibat dalam penjagaannya?
Ya.
Beritahu kami, apa yang berlaku kepada ***?
Saya tak ingat ***.
Awak ingat kalau awak terlibat dengan resusitasi?
Seingat saya tak.
Saya beritahu mahkamah, keadaan Zoe stabil.
Tiada sebab untuk kesihatannya merosot, apatah lagi secara drastik.
Rekod klinikal mencatatkan ada perubahan warna kulit yang aneh
yang jururawat dan doktor tak pernah lihat.
Udara turut ditemui dalam salur darah di dalam badan,
dikenali sebagai embolisme udara.
Bayangkan udara tersekat di dalam paip
lalu menghentikan peredaran.
Saya baca kajian
berkaitan embolus udara bagi bayi baru lahir.
Salah satunya kajian dua doktor Kanada,
Lee dan Tanswell, yang diterbitkan pada 1989.
Mereka mendapati ada perubahan warna kulit yang aneh
akibat udara dalam sistem peredaran.
Ini lebih kurang sama
seperti yang digambarkan oleh doktor
berlaku kepada bayi di Hospital Countess of Chester.
Dr. Evans beri pendapatnya,
tetapi pihak pembela membantah dan berkata,
"Ada pelbagai sebab
keadaan bayi-bayi ini semakin teruk."
Ada yang sakit sejak lahir dan semakin tenat,
ada juga yang tidak dirawat dengan sempurna
lalu menyumbang kepada kemerosotan drastik.
"Tak ada bukti yang cukup untuk buktikan ada udara yang disuntik."
Saya jelaskan kepada juri bahawa bayi di unit neonatal
disambungkan kepada pam intravena yang sangat canggih,
yang menghalang kemasukan gelembung udara.
Jika udara tak dapat masuk dalam sistem peredaran secara tak sengaja,
ertinya ia cuma boleh masuk
jika ada orang yang sengaja buat begitu.
Saya beritahu juri, pada pendapat saya,
kemerosotan Zoe
berlaku akibat suntikan udara ke dalam aliran darahnya.
Dr. Evans kata kemerosotan drastik itu konsisten dengan kesan embolus udara
disebabkan oleh suntikan udara ke dalam peredarannya
semasa jururawatnya tiada di bilik,
tapi awak ada.
Okey.
Boleh awak jelaskan?
Tak.
Berdasarkan bukti yang dikemukakan,
awak ada ketika ♪ alami kemerosotan teruk.
Awak setuju?
Awak bekerja di Nurseri Satu ketika seorang jururawat lain ada.
Dia keluar atas sebab tertentu.
Kalau itulah kata dia. Saya tak ingat tempat saya berada.
Ada sebabkah awak ingat
pemberian ubat, tapi bukan kemerosotan drastiknya?
Tak, saya cuma ingat tentang ubat selepas baca nota
yang menunjukkan tandatangan saya pada pemberian ubat.
Adakah kerana awak ingat proses pemberian ubat?
Sebab ketika itulah awak ambil peluang bertindak…
Tidak.
…dan suntik udara?
- Tidak. - Tidak?
Tidak.
Proses mendengar semua bukti yang berkait dengan kematian Zoe
buat saya sangat terseksa.
Pihak pendakwa jelaskan bahawa Lucy Letby masuk ke bilik itu…
dan masukkan udara…
DISAMARKAN SECARA DIGITAL
…ke dalam
tiub.
Saya pandang ke arah Lucy Letby untuk lihat reaksinya.
Tapi di kandang saksi,
dia sedikit pun tak tunjukkan rasa terkejut atau sedih
apabila dengar butiran
tentang kekejaman yang dilakukan.
Dia tiada reaksi langsung.
Mereka nak dia buat apa? Duduk di situ dan meraung setiap hari?
Merayu dan kata dia tak bersalah?
DISAMARKAN SECARA DIGITAL
Saya rasa itu tak realistik atau munasabah.
TERUK BETUL MALAM TADI. KADANG-KADANG KERJA KITA MENYEDIHKAN.
Selepas kemerosotan drastik Zoe,
Lucy Letby hantar mesej kepada rakan sekerja…
'ZOE' MENINGGAL DUNIA
…untuk maklumkan berita sedih tentang kematian Zoe,
malah ceritakan reaksi ibu bapanya secara terperinci.
SEMUA ORANG SEDIH
IBU BAPANYA NAK GILA, AYAHNYA MENJERIT
Ibu bapanya nak gila, ayah menjerit,
dan perasaannya kaku kerana dia terkejut.
SAYA KELU. SAYA ASYIK MENANGIS.
SAYA CUMA NAK LUAHKAN.
Ia bercanggah dengan dakwaannya yang dia kononnya tak ingat apa-apa.
Kami beri Lucy Letby baca mesej sendiri
untuk bantu dia ingat semula.
KERJA INI ISTIMEWA DAN BANYAK KELEBIHAN.
TAPI KENAPA ADA BAYI TENAT YANG BOLEH PULIH…
Dia enggan tukar ceritanya.
Dia kata dia tak ingat lebih lanjut.
…DAN ADA MATI MENGEJUT?
Biasalah kalau kami mesej rakan sekerja
selepas pesakit meninggal dunia.
Tak pelik pun hantar mesej untuk mengeluh tentang kerja hari itu.
MUNGKIN ITU KETENTUAN…
Tekanannya tinggi.
Ada syif yang sepanjang 14 jam.
Kalau pesakit mula merosot,
jururawat yang bersama bayi yang akan menyedarinya.
Ia menakutkan.
Luahan kepada rakan sekerja sangat membantu.
Saya tak faham tuduhan yang mereka cuba buat.
SAYA RASA INI NAMANYA TAKDIR
SEMUA YANG BERLAKU ADA SEBABNYA
SARAH & DAN JONES CHESHIRE
Semasa perbicaraan, Lucy Letby ditanya tentang carian Facebooknya.
Lucy Letby pernah mencari maklumat ibu bapa Zoe.
Dia cari akaun Facebook mereka. Itu yang ganjilnya.
Pada 25 Jun, awak cari *** di Facebook.
Pada 25 Jun juga, awak cari *****.
Awak setujukah awak buat carian Facebook itu?
Saya tak ingat pula. Tapi kalau ada, maknanya memang adalah.
Awak cari gambar bayikah?
Tak.
Pihak pembela kata pencariannya tiada niat jahat.
Mereka seperti kata, "Dia cuma sibuk nak tahu."
- Awak tahu apa awak cari? - Tak.
Kebanyakan bukti dalam kes ini bukan secara langsung,
tapi kalau dipandang secara objektif,
Lucy Letby nampak mencurigakan.
Tapi undang-undang tak larang pun dia mesej rakan sekerja
atau cari orang di Facebook.
Untuk buktikannya secara mutlak,
pihak pendakwa perlukan sesuatu yang lebih kukuh.
Banyak bukti perubatan dalam kes ini amat sarat dan rumit.
Tapi menurut pihak pendakwa, dalam dua kes,
ada bukti kukuh yang tak dapat dipertikaikan.
Rekod kejadian itu wujud dan dia tak boleh nafikannya.
Semasa perbicaraan itu,
Lucy Letby dituduh memudaratkan dua bayi
dengan memberikan insulin yang tak diperlukan.
Perbuatan itu sangat bahaya.
Pesakit boleh koma, malah mati.
Orang yang beri dia insulin sebenarnya tahu
ia meletakkan dia dalam bahaya dan boleh menyebabkan kematiannya,
atau membawa kepada kecederaan yang tak boleh dipulihkan.
Awak setuju dengan kenyataan itu?
Ya.
Di mahkamah, pasukan pembelaan Letby
terpaksa bersetuju yang ia sengaja dilakukan.
Ada orang yang meracun pesakit di wad itu,
tapi tentu itu orang lain.
Lucy Letby pun setuju bahawa insulin tiruan
telah diberikan kepada bayi dan menyebabkan kemerosotan drastik.
Memang ada orang yang beri.
Semasa Lucy ditanya,
"Adakah awak setuju bahawa adanya insulin sintetik dalam tubuh bayi?"
Itu bukti yang dikemukakan kepadanya. Dia tak boleh kata tidak.
Tapi jika dia kata, "Saya setuju," dia seperti diperangkap untuk kata,
"Saya yang buat."
Lucy bukan sekadar bertugas pada waktu genting.
Tandatangannya ada pada ubat penting,
termasuk beg nutrisi.
Pakar kami berkata ia dicemari insulin.
Awak sahkan tandatangan awak pada preskripsi TPN.
Adakah awak masukkan…
- Tak. - …insulin dalam beg TPN?
Tidak.
Beg nutrisi disimpan dengan insulin di dalam peti sejuk yang sama.
Lucy Letby ada akses kepada kunci peti sejuk itu.
Lucy Letby ada peluang jelas untuk lakukan jenayah.
Ia mungkin tak disengajakan, atau disengajakan.
Pihak pendakwaan percaya bahawa ia sengaja disabotaj.
Pasukan pembelaan Letby ada kesukaran untuk patahkan hujah itu.
Apabila kita lihat semua bukti yang dibentangkan,
secara objektif, mustahil pelakunya orang lain.
Adakah awak yang berikan insulin?
- Tidak. - Pakar rasa ada orang beri.
- Awak yang jaga dia. - Saya tak beri.
- Awak tahu siapa beri? - Tak.
Juri kini mempunyai bukti
ada bayi yang diracun dengan bahan tertentu.
Bak kata kiasan,
bukti terang lagi bersuluh.
Apabila menilai watak Lucy Letby,
jelaslah masih ada satu persoalan belum terjawab,
iaitu, "Kenapa semua ini berlaku?"
Bukti yang paling menonjol
ialah nota lekat yang ditemui semasa polis geledah rumahnya.
Nota-notanya agak luar biasa.
Ia seperti lukisan Jackson Pollock,
tapi dengan kata-kata.
Dia mengisi setiap ruang dengan ayat dan perkataan pelik.
Ia mengelirukan.
"Aku bunuh mereka,"
"Aku jahat." "Aku yang buat." Ayatnya mengejutkan pembaca.
Apa yang mendorongnya untuk tulis begitu?
Apa yang dia dah buat
sampaikan dia percaya yang dia jahat?
Awak tulis, "Aku jahat. Aku yang buat.
Aku tak layak hidup.
Aku sengaja bunuh mereka.
Aku manusia yang jahat dan keji."
Jelaskan kepada kami.
Saya tiada komen.
Semua orang fikir kesimpulannya jelas.
Dia takkan terlepas.
Dia melakukan jenayah dan mengaku di atas kertas.
Ada satu yang saya takkan faham.
Kenapa pihak pembela tak panggil mana-mana saksi pakar?
Pakar bagi pihak pendakwa boleh bercakap sesuka hatinya,
tapi Lucy tak ada sesiapa
yang menyebelahi dia dan berkata, "Ada penjelasan lain."
Juri kes perbicaraan jururawat Lucy Letby
sedang menentukan keputusannya.
Proses menunggu keputusan buat saya rasa
sangat tertekan.
Saya rasa tak terdaya.
Saya selalu beritahu dia,
"Apabila semua ini berakhir dan cerita sebenar terbongkar,
selepas mereka sedar mereka silap,
kita akan buat itu dan ini."
Ada dua kemungkinan.
Sama ada dia tak bersalah,
tapi akibat kepincangan sistem keadilan,
seluruh hidupnya binasa,
atau dia memang pembunuh bersiri yang bunuh kanak-kanak.
Ini detik yang sangat genting.
Kami bawakan berita terkini.
- Lucy Letby didapati bersalah… - …membunuh…
…tujuh bayi dan cubaan membunuh enam lagi…
Penuh muslihat, licik,
kejam, pengecut.
Pembunuh bersiri, Lucy Letby.
Dia mengatasi rekod Myra Hindley dan Beverley Allitt
sebagai pembunuh kanak-kanak paling ramai dalam sejarah moden Britain.
Selepas perbicaraan 10 bulan, Lucy Letby didapati bersalah.
Saya tak pernah dengar ada wanita sejahat ini.
Pembunuh bersiri kanak-kanak paling prolifik pada zaman moden.
Saya tak dapat bayangkan tujuan mereka buat begitu.
Sebaik saja perasaan terkejut itu hilang,
saya sangat takut bagi pihak dia.
Saya rasa lega, gembira,
kemudian serta-merta rasa lemah
kerana semuanya muktamad
dan saya tak boleh lari daripada realiti ini.
Saya dan pasukan saya tak rasa gembira atau puas hati.
Bagi semua keluarga mangsa, keputusan ini sangat
sukar dan penuh trauma.
Lucy Letby,
oleh sebab kesalahan awak benar-benar serius,
awak akan habiskan sepanjang hayat di penjara.
Saya rasa saya perlu minta maaf kepada anak saya.
Dalam fikiran saya, saya gagal sebagai seorang ibu.
Saya tidur ketika semua itu berlaku,
padahal saya…
boleh kekal berjaga dalam kesakitan…
semasa nak bersalin.
Tapi semasa dia perlukan saya,
saya tiada di sisinya.
Sampai bila-bila pun saya takkan…
maafkan diri saya.
Saya mengikuti kes Lucy Letby sejak dia ditahan
sehingga habis dibicarakan
dan sebagai peguam,
saya sangat khuatir.
Kita perlu ingat,
tiada sesiapa nampak dia buat salah.
PEGUAM BELA
Tak ada kamera litar tertutup.
Motif pun tak ada.
Memang tak ada.
Bersama Mark McDonald, peguam jenayah. Selamat pagi.
Apa pendapat awak tentang kes yang amat rumit dan penuh emosi ini?
Ia memang rumit dan penuh emosi,
tapi sabitan seperti ini banyak kali berlaku
di dalam dan luar negara.
Ia banyak berlaku
kerana sistem kehakiman tidak adil.
Setiap hipotesis yang dikemukakan oleh pakar
hanyalah teori.
Juri dah pertimbangkan semua bukti.
- Mereka buat keputusan. - Mungkin mereka salah.
Itu kali pertama
ada orang berkata secara terbuka, "Cuba fikir semula.
Ada yang tak kena dalam kes ini."
Selepas temu bual itu, ibu bapa Lucy datang jumpa saya.
Mereka sangat sedih.
Mereka dah tiada sesiapa, jadi mereka minta bantuan saya.
Saya pun setuju.
Saya mula meneliti kes itu.
Pihak pembela tak panggil pakar langsung.
Tak tahulah sebabnya.
Mungkin mereka fikir
tuduhan itu mengarut, jadi tak perlu panggil pakar.
Entahlah. Mereka patut panggil pakar.
Semasa saya dilantik, saya cuma nampak satu naratif.
Sabitannya tak boleh dipertikaikan.
Letby bersalah.
Surat khabar paparkan perkataan "jahat".
Tapi mereka tahu yang pembentangan pihak pendakwa ada kelemahan.
Semasa perbicaraan, mereka beberapa kali merujuk
tulisan cakar ayam,
luahan fikiran Lucy.
"Aku jahat.
Aku yang buat."
Keesokan harinya, nota itu tersiar di muka depan semua akhbar.
MENGAKU SENGAJA BUNUH
Tapi akhbar tak siarkan nota yang bercanggah dengannya.
Kata-kata seperti "fitnah",
"diskriminasi",
"penganiayaan",
"orang tak guna".
Lucy, saya sangat risau tentang perkara yang awak tulis,
yang membayangkan perbuatan awak.
Nak cakap apa-apa?
Saya tulis sebab tak mampu hadapi keadaan.
Saya tulis semasa saya dipindahkan daripada unit neonatal.
Saya rasa mereka salahkan cara saya,
yang cara saya mungkin cederakan bayi-bayi tanpa sedar.
Sebab itu saya rasa bersalah.
BENCI DIRI SENDIRI
Awak nak huraikan beberapa ayat awak?
AKU RASA KESEORANGAN
Saya salahkan diri sendiri.
Bukan sebab saya bersalah.
Tapi sebab orang buat saya rasa bersalah.
AKU BUNUH MEREKA
AKU YANG BUAT
Saya jaga bayi sebaik mungkin,
tapi orang cuba kata yang cara saya tak betul
atau saya buat salah, jadi saya tak boleh menerimanya.
Saya dah tak tahan lagi.
Awak tulis, "Aku kelu. Aku sesak nafas. Aku tak boleh fokus."
Saya rasa semuanya
jadi tak terkawal sehingga saya tak tahu nak rasa apa,
tak tahu nasib saya, tak tahu nak buat apa.
Pihak pengurusan hospital dan unit itu seperti nak cuba bayangkan
bahawa saya buat salah.
Ada sesiapa yang bayangkan begitu?
Ya, beberapa doktor pakar.
Kenapa agaknya mereka nak jadikan awak kambing hitam…
atau tuduh awak?
Saya ada terfikir mereka nak cuba salahkan saya
atas perbuatan orang lain.
Semasa Lucy Letby dipindahkan daripada unit neonatal,
dia diberi kaunseling dan sokongan oleh unit terapi cara kerja
di Hospital Countess of Chester.
Dia disuruh menulis perasaannya dan fikirannya
sebagai satu bentuk terapi.
Itu bukan nota pengakuan.
Kalau kita nak percaya yang dia tulis nota itu
sejurus selepas dibuang oleh unit neonatal,
ceritanya boleh diterima.
Berkenaan perasaan takut dan panik melampau,
apa yang awak takut?
Saya takut mereka fikir saya buat salah.
Apa yang akan berlaku kalau mereka fikir begitu?
Situasi sekarang inilah.
- Ya. - Polis akan terlibat.
- Itukah yang berlaku? - Takut hilang kerja.
Awak suka kerja awak?
Ya.
Ya, saya suka kerja saya.
Okey.
Dari perspektif pihak pembelaan, dia jururawat yang rajin
yang ditukarkan daripada kerja yang dia suka,
yang terseksa jiwanya dan kebingungan.
Nota-nota itu benar-benar menggambarkan kerumitan kes ini.
Sekali imbas,
bunyinya seperti pengakuan.
Tapi apabila disiasat lebih dalam,
keadaannya tak semudah itu.
Sebelum keputusan kes keluar,
saya dan Lucy balas-membalas surat.
Saya sentiasa cuba jadi positif.
Tapi sekarang saya buntu.
JURURAWAT
DISAMARKAN SECARA DIGITAL
"Maisie, tiada kata-kata boleh gambarkan situasi saya,
tapi kesetiaan awak sebagai sahabat saya
amat bermakna bagi saya.
Saya ada bilik dan tandas sendiri.
Saya boleh mandi setiap hari dan keluar jalan-jalan.
Saya wajib keluar walaupun cuaca sejuk.
Saya rindu Tigger dan Smudge.
Sedih, kucing saya takkan faham punca saya menghilang.
Mesti anak bulu saya rasa saya mak yang teruk.
Ibu dan ayah saya menjaga dan tentu manjakan dua ekor itu.
Saya cuba sedaya upaya untuk tabah dan positif.
Saya nekad untuk harunginya dan takkan putus asa."
Maaf.
Sesuatu yang menakjubkan berlaku pada musim panas 2024.
Seorang wartawan di Amerika untuk majalah The New Yorker
mengkaji semua kesalahan yang berlaku semasa perbicaraan
dan mengalihkan perhatian daripada Lucy Letby
kepada Hospital Countess of Chester.
Artikel itu berjaya menimbulkan keraguan,
dengan bertanyakan soalan terpenting,
"Mampukah unit itu menjalankan tugas?"
"Adakah Lucy Letby dijadikan kambing hitam?"
Unit neonatal itu dalam krisis.
Jururawatnya menangis selepas tamat syif kerana tertekan,
terlalu banyak kerja,
terlalu ramai bayi untuk dirawat,
tapi kekurangan staf atau sumber.
Saya ditinggalkan sendirian,
mungkin seminggu sekali, dengan bayi yang perlukan pemantauan rapi
dan diberitahu, "Rasanya dia takkan apa-apa,
tapi kalau mukanya biru, panggil saja kami."
Jururawat pelatih tak patut dibiarkan dengan bayi selemah itu.
POLA SYIF_NEONATAL_HCOC BAYI A, B, C, D
Salah satu hujah pendakwa yang paling menarik
semasa ucapan pembukaan ialah jadual kerja
dengan X dari atas ke bawah lajur.
Tujuan jadual itu mudah.
Ia bukti kukuh untuk juri.
Mereka boleh kata dia sentiasa ada apabila tragedi berlaku.
Tapi unit itu sangat kecil dan dia buat syif tambahan.
Selain itu, Lucy Letby mengambil kursus tambahan
dan lebih berkelayakan daripada ramai jururawat di situ,
yang bermaksud dia perlu jaga bayi yang paling sakit.
Jadi, bagi saya,
lebih pelik kalau dia tiada semasa masalah berlaku.
Semasa perbicaraan, pihak pendakwa asyik beritahu juri,
"Tiada lagi bayi yang mati selepas Lucy Letby dikeluarkan."
Tetapi selepas Lucy Letby dikeluarkan,
ia diturunkan taraf,
yang bermakna jumlah bayi yang sakit tenat yang dirawat di situ dikurangkan,
jadi sudah tentulah kadar kematiannya berkurangan.
Saya mahu dedahkan kelemahan dalam perbicaraan itu.
Tapi untuk jayakan rancangan saya, saya perlu ubah naratif.
Saya bersama Mark McDonald.
Bersama kami, Mark McDonald.
Saya ada banyak bukti
yang menonjolkan kepincangan serius.
Tiba-tiba, ia mendapat perhatian ramai.
Lucy Letby disabitkan membunuh tujuh bayi
dan cubaan membunuh tujuh lagi…
MANTAN MENTERI KABINET
…menunjukkan ketidakadilan
oleh sistem kehakiman yang gagal memahami
bukti statistik dan sains perubatan yang rumit.
Orang penting bagi pihak pendakwaan ialah Dr. Dewi Evans,
pakar utama mereka.
Dialah yang menyemak nota perubatan
dari awal lagi dan membuat hipotesis awal
tentang punca setiap bayi mati atau jatuh sakit.
Mereka bergantung pada dia
dan pengetahuannya sebagai saksi pakar.
Semasa perbicaraan, sesuatu yang luar biasa berlaku.
Seorang hakim Mahkamah Rayuan menghantar e-mel kepada hakim perbicaraan
yang jelas mengkritik Dr. Dewi Evans,
mengatakan dia suka mengubah suai keterangannya
untuk memuaskan hati pihak tertentu.
MELANGGAR ETIKA
Pendek kata, dia berat sebelah.
MEMILIH-MILIH MAKLUMAT
Kenapa hakim kanan yang tak terlibat dalam perbicaraan
memberitahu hakim perbicaraan tentang kebimbangannya
berkaitan dengan kebolehpercayaan Dr. Dewi Evans?
Tapi masalahnya, Mahkamah Rayuan setuju
Dr. Dewi Evans ialah pakar yang boleh dipercayai.
Jadi, saya perlu siasat
sama ada kata-katanya tepat.
Saya tak perlukan orang yang jadi pakar selepas baca buku itu.
Saya perlukan penulis buku itu.
ALBERTA, KANADA
Saya sibuk dengan musim menuai di ladang
semasa ada e-mel muncul di telefon saya,
kiriman peguam United Kingdom.
Kertas kerja saya pada 1989 tentang embolisme udara…
PAKAR NEONATALOLOGI KEHORMAT
…digunakan untuk menyabitkan jururawat ICU di UK.
Dr. Shoo Lee sangat penting.
Itu kertas kerjanya, kajiannya.
Jika ia disalah tafsir,
adakah itu bermakna Dr. Dewi Evans salah?
Saya risau
kalau kertas saya disalah tafsir kerana itu bererti
ada masalah yang besar.
Selepas saya semak bukti,
saya sedar perubahan warna kulit yang mereka gambarkan
bukanlah simptom embolisme udara.
Mereka gambarkan
perubahan warna kulit akibat hipoksia atau kekurangan oksigen.
Ini bermakna bahawa sabitan itu mungkin salah.
Saya sangat risau.
Wanita muda itu mungkin dipenjarakan seumur hidup
dan mati di penjara tanpa sebab.
Saya setuju untuk bantu Mark McDonald
dan akan himpunkan panel seramai 14 pakar terbaik di dunia
dengan kepakaran, kredibiliti dan ilmu yang tak tiada tandingan.
Matlamat kami adalah untuk menulis laporan terperinci
tentang punca kematian atau kecederaan dalam setiap kes.
En. McDonald mewakili kliennya. Dia perlu jalankan tugasnya.
Kami terima sebarang cabaran.
Cabaran itu sesuatu yang bagus.
Kami tak sabar nak dengar pandangan mereka.
FEBRUARI 2025
Saya datang ke London dengan tanggungjawab berat.
Kami akan sampaikan keputusan panel,
mengandungi pendapat yang akan mempengaruhi keputusan kes.
Bukan untuk Lucy Letby saja,
tetapi keluarganya, orang awam dan sistem kehakiman.
Ramainya orang.
Helo, semua.
Awak yakin wanita tak bersalah telah dihukum?
Ya, saya yakin.
- Terima kasih. - Mari mulakan.
Kita mula awal sedikit kerana ramai yang dah datang.
Kami akan bentangkan laporan
yang merupakan idea,
buah fikiran Dr. Shoo Lee, yang duduk di sebelah saya.
Tanpa berlengah lagi, saya perkenalkan…
DISAMARKAN SECARA DIGITAL
…Dr. Shoo Lee,
bintang rancangan hari ini.
Terima kasih.
"Inilah bintang rancangan."
Ini bukan drama.
Dia bukan bintang.
Ini bukan hal kelakar.
Kenapa ahli politik macam dia
tak jaga sensitiviti dan perkenalkan orang main-main?
Biadab betul.
Kesimpulannya,
dari segi masalah perubatan yang kami lihat,
sejarah perubatan mereka tak lengkap.
Ada bayi yang diberi diagnosis penyakit yang salah,
jumlah kakitangan yang terlatih di unit itu tak mencukupi
dan ada kesukaran mencari doktor apabila diperlukan.
Profesor Lee menegaskan
tiada sesiapa sengaja membahayakan
mana-mana bayi.
Tapi standard penjagaan yang lemah yang membawa kemudaratan,
malah kematian.
Ia mengecewakan kerana beberapa kritikannya
ada sedikit kebenaran.
Kami kekurangan pekerja.
Itu masalah yang melanda kebanyakan jabatan dan wad NHS.
Tapi isu kekurangan pekerja telah wujud sebelum 2015, 2016,
sebelum peningkatan jumlah kematian bayi.
Jadi, taktik menyalahkan rakan sekerja
kerana mungkin membunuh dan cuba membunuh bayi
ialah cara paling bodoh di dunia untuk cuba menutup
masalah dan kelemahan unit neonatal.
Pertama sekali, saya semak kadar daya hidup bayi di Chester
sebelum semua kematian dan kemerosotan itu.
Kadarnya setara dengan statistik rasmi
untuk England dan Wales pada tahun-tahun itu.
Ini bukan kegagalan unit.
Mereka terpaksa lakukan resusitasi…
Kami periksa kes setiap bayi.
Dakwaan menyatakan bahawa keadaan Bayi Empat stabil
selepas lahir dan dimasukkan ke NICU.
Tetapi keadaan bayi itu tak stabil, seperti yang didakwa oleh saksi pendakwa.
Saya tak diberitahu kes anak saya akan dibincangkan.
Air ketuban ibunya pecah terlalu awal, lama sebelum dia dilahirkan.
Jika ketuban pecah, risiko jangkitan akan meningkat.
Ibunya sepatutnya diberi antibiotik serta-merta
supaya bayinya terlindung daripada jangkitan.
Mereka gagal buat begitu.
Selepas ketuban saya pecah,
mereka patut cepat-cepat beri antibiotik.
Mereka tak bertanggungjawab terhadap saya dan Zoe.
Tapi setiap doktor, jururawat dan pakar dah jelaskan
keadaan Zoe semakin baik,
semakin pulih, semakin kuat.
Mereka lambat memberikan antibiotik
dan lambat memulakan rawatan masalah sesak nafas.
Kami tak jumpa sebarang bukti embolisme udara.
Saya tak setuju dengan Dr. Lee.
Dia tiada bukti baru.
Dia cuma beri pendapat baru.
Keputusan juri diluluskan
oleh tiga Hakim Mahkamah Rayuan yang terkemuka dan berpengalaman.
Keputusan itu muktamad, pada pendapat saya.
Oleh itu, panel ini menyimpulkan
tiada bukti perubatan bagi salah laku yang menyebabkan kematian atau kecederaan
dalam mana-mana 17 kes perbicaraan.
Ada masalah serius
berkaitan dengan rawatan pesakit di hospital ini,
masalah berkaitan kerjasama pasukan
dan kerjasama antara disiplin di Unit Neonatal Countess of Chester.
Kesimpulannya, kami dapati tiada pembunuhan berlaku.
Tiada pembunuhan, maka tiadalah pembunuh.
Jadi, kenapa Lucy Letby dipenjarakan?
Pembunuh bayi atau mangsa?
Kes ini menarik perhatian meluas
di seluruh UK, malah dunia.
Kalau bukan Lucy Letby,
maknanya jelas sekali hospital itu
ada masalah yang berakar umbi.
Telefon kami dan komen, adakah Lucy Letby wajar dihukum?
Sidang akhbar itu mengubah keadaan.
Semua orang mula nyatakan pendirian mereka.
Tolonglah kata bukan saya saja kasihan kepada Lucy Letby
dan rasa dia tak patut dihukum.
Tiba-tiba, dia tak lagi dianggap jahat
atau malaikat maut.
Tiba-tiba, ramai orang bertanya,
"Adakah Lucy Letby tak bersalah?"
Kami tak rasa dia bunuh bayi.
Saya sangat terkejut.
Dalam dokumentari, pembunuh bersiri selalunya pelik, suka bunuh haiwan.
Bukan macam Lucy Letby. Mustahil dia bunuh.
Ada yang mendakwa
saya dan pakar runding lain berdendam terhadap Lucy Letby.
Mana buktinya?
DOKTOR TIPU MAHKAMAH DAN KATA BAYI ITU SIHAT
Orang di Internet menuduh saya bunuh bayi.
Itu sangat mengejutkan.
PENJARAKAN DOKTOR
Saya rasa bersalah
tak dapat melindungi bayi-bayi itu.
Saya juga ada sekelumit rasa bersalah
kalau kami tersalah orang.
Kalau-kalau sistem kehakiman tak adil.
Saya tak rasa itu yang berlaku.
Tapi saya risau kerana tiada orang yang nampak dia lakukannya.
Sudah beberapa tahun saya tertanya-tanya.
Adakah dia bermuka-muka dengan saya atau orang lain?
Sudah tentu keraguan wujud.
DISAMARKAN SECARA DIGITAL
Serapat-rapat mana pun, kita takkan kenal orang lain sepenuhnya.
Mesti ada perkara yang kita tak tahu tentang orang lain.
Tapi…
selagi saya tak nampak bukti sebenar,
saya takkan percaya.
Saya tahu orang fikir saya sokong pembunuh bayi.
Tapi dia kawan saya dan sekarang dia di penjara.
Sampai bila-bila.
Dr. Shoo Lee dan panel pakar memuktamadkan laporan.
Saya serahkannya kepada CCRC, atau Suruhanjaya Semakan Kes Jenayah.
Dengan harapan mereka serahkannya kepada Mahkamah Rayuan
untuk perbicaraan semula.
Wanita muda itu mungkin dipenjarakan untuk jenayah yang dia tak lakukan.
Ia tanggungjawab yang besar
kerana ini mungkin peluang terakhir Lucy.
Orang jahat mudah dikenal pasti
kalau dia nampak jahat dan kelakuannya jahat.
Bukan macam Lucy Letby.
Tapi itu tak bermakna dia tak mampu buat perkara yang sebabkan dia dihukum.
Kes ini luar biasa kerana ada banyak bukti yang cuma berdasarkan keadaan.
AKU JAHAT, AKU YANG BUAT
Secara berasingan, setiap satunya tak buktikan
dia pembunuh yang kejam.
Tapi apabila semuanya digabungkan,
tak mustahil orang fikir,
"Kalau wanita ini tak bersalah,
memang malanglah dia."
Sudah beberapa hari kami menyoal dan berbincang dengan awak secara mendalam
tentang penglibatan awak dalam pembunuhan dan cubaan membunuh 17 bayi,
yang awak sentiasa nafikan, Lucy.
Awak ada sebarang komen?
Tak ada.
Kami tak suka beritahu keluarga mangsa
yang anak mereka dibunuh.
Satu-satunya orang yang tahu alasan dia lakukan tindakan sejahat ini
ialah Lucy Letby sendiri.
Kes ini telah menjadi perbualan ramai,
tapi saya tetap menyokong siasatan
dan pencarian jawapan.
Paling penting,
kami simpati dengan keluarga yang terpaksa melihat
dan mendengar pelbagai teori dahsyat yang melibatkan bayi mereka.
DISAMARKAN SECARA DIGITAL
Tragedi ini tiada penawarnya.
Kami pilu tak terhingga,
tapi kasih sayang kami kepadanya memberi kami harapan.
Apa-apa pun, kami masih bertahan
dan saya sangat bersyukur
dan menghargai semua yang ada.
Akhirnya saya rasa cukup kuat untuk mencuba lagi.
Saya dan suami saya dikurniakan anak lelaki, permata hati kami.
Dia sumber kekuatan kami.
Saya selalu cakap dengan dia tentang Zoe.
Dia tahu Zoe mati semasa masih bayi.
Dia tahu Zoe di syurga.
Badai demi badai telah melanda.
Ia belum berakhir,
tapi saya akan harunginya.
PADA OKTOBER 2023, KERAJAAN UK MELANCARKAN SIASATAN
UNTUK MENYIASAT KEJADIAN DI HOSPITAL COUNTESS OF CHESTER
DAN IMPLIKASINYA SELEPAS PERBICARAAN DAN SABITAN LUCY LETBY.
POLIS CHESHIRE MELANCARKAN SIASATAN KESALAHAN PEMATIAN KORPORAT
TERHADAP HOSPITAL COUNTESS OF CHESTER.
AMANAH NHS HOSPITAL COUNTESS OF CHESTER
ENGGAN MENGULAS LANJUT
DISEBABKAN SIASATAN MASIH BERJALAN.
JULAI 2025, POLIS MENGEMUKAKAN BUKTI TAMBAHAN MELIBATKAN 9 BAYI LAGI.
20 JANUARI 2026, PIHAK PENDAKWAAN MENGUMUMKAN
TIADA PERTUDUHAN TAMBAHAN AKAN DIKENAKAN TERHADAP LUCY LETBY.
PEGUAM BELA BEN MYERS ENGGAN MENGULAS
PUNCA PAKAR TIDAK DIPANGGIL SEMASA PERBICARAAN.
Terjemahan sari kata oleh FZA